

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

ΔΗΜΟΣ ΠΕΝΤΕΛΗΣ Μελίσσια, 13 Απριλίου 2020

Δ/ΝΣΗ ΚΟΙΝ/ΚΗΣ ΑΛΛ/ΓΥΗΣ,ΠΑΙΔΕΙΑΣ,

ΠΟΛΙΤΙΣΜΟΥ & ΑΘΛΗΤΙΣΜΟΥ

Καλαμβόκη 2Α 15127 Μελίσσια

Πληροφορίες:Σιρμποπούλου Έφη

Τηλ: 2132050000 εσωτ. 184

Φαξ: 213 2050039

e-mail: sirbopoulou@melissia.gr

**ΔΕΛΤΙΟ ΤΥΠΟΥ**

**ΘΕΜΑ: Πρόγραμμα Καταπολέμησης Κουνουπιών και οδηγίες προφύλαξης του κοινού για το έτος 2020**

1.Ο Δήμος Πεντέλης στα πλαίσια του διαρκούς ενδιαφέροντος για την προάσπιση της Δημόσιας Υγείας των Δημοτών σας ενημερώνει ότι υλοποιεί πρόγραμμα Καταπολέμησης Κουνουπιών, για το έτος 2020, με επεμβάσεις – ψεκασμούς στα φρεάτια και ρέματα και των τριών Δημοτικών Ενοτήτων (Μελίσσια- Νέα Πεντέλη-Πεντέλη) και θα πραγματοποιηθεί ως εξής:

2.Ο 1ος κύκλος εφαρμογής του Προγράμματος Καταπολέμησης Κουνουπιών

-Τρίτη 21 Απριλίου 2020: φρεάτια και ρέματα Δημοτικής Ενότητας Μελισσίων

-Πέμπτη 23 Απριλίου 2020: φρεάτια και ρέματα Δημοτικών Ενοτήτων Πεντέλης και Νέας Πεντέλης

Παρακαλούμε σε περίπτωση που διαπιστώσετε σημεία στα οποία απαιτείται επέμβαση του συνεργείου ψεκασμών, να επικοινωνήσετε με την αρμόδια υπηρεσία του Δήμου στο τηλέφωνο 213 2050072, 79

2.Παράλληλα η Περιφέρεια Αττικής, με το αρ.πρωτ. 219255/19-3-2020 έγγραφό της, μας ενημερώνει ότι για να είναι αποτελεσματικό το πρόγραμμα Καταπολέμησης Κουνουπιών, θα πρέπει οι δημότες, να λαμβάνουν τα παρακάτω μέτρα:

α. Να μη ρίπτονται τα πάσης φύσεως ακάθαρτα νερά στο ρείθρο του δρόμου αλλά στο δίκτυο αποχέτευσης, όπου υπάρχει, ή σε στεγανό βόθρο

β.Τα φρεάτια και τα καπάκια βόθρων να είναι ερμητικά κλειστά

γ. Να ελέγχονται οι χώροι γύρω από το σπίτι (αυλές, κήποι κ.λπ.), ώστε να μην υπάρχουν δοχεία και κοιλότητες στο έδαφος, που μπορεί να αποτελέσουν σημείο συγκέντρωσης στάσιμων νερών.

δ. Να τοποθετούνται στις οικίες αντικουνουπικά πλέγματα (σίτες)

ε. Να γίνεται χρήση κουνουπιέρων, ανεμιστήρων ή κλιματιστικών

στ. Κλάδεμα θάμνων και φυτών, κούρεμα γρασιδιού και πότισμα των φυτών κατά τις πρωινές ώρες

ζ. Να λαμβάνονται όλα τα γνωστά μέτρα ατομικής πρόληψης (μακριά ρούχα, εγκεκριμένα εντομοαπωθητικά σκευάσματα στο ακάλυπτο δέρμα ακόμα και πάνω από τα ρούχα).

3.Παρακαλούμε για τη συνεργασία σας και την πιστή τήρηση των μέτρων πρόληψης για την αποφυγή μετάδοσης των παθογόνων που μεταδίδονται με κουνούπια.